CELEX: 32018D2061
Language: el
Date: 2018-12-18 00:00:00
Title: Απόφαση (ΚΕΠΠΑ) 2018/2061 της Επιτροπής Πολιτικής και Ασφάλειας, της 18ης Δεκεμβρίου 2018, για την παράταση της θητείας του αρχηγού της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/2/2018)

27.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 329/22
               
            
         ΑΠΟΦΑΣΗ (ΚΕΠΠΑ) 2018/2061 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 18ης Δεκεμβρίου 2018
         για την παράταση της θητείας του αρχηγού της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/2/2018)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2013/233/ΚΕΠΠΑ του Συμβουλίου, της 22ας Μαΐου 2013, σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει της απόφασης 2013/233/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής διεύθυνσης της EUBAM Libya, περιλαμβανομένης, ιδίως, της απόφασης για τον διορισμό αρχηγού αποστολής.
                  
               
                     (2)
                  
                  
                     Στις 30 Αυγούστου 2016, η ΕΠΑ εξέδωσε την απόφαση (ΚΕΠΠΑ) 1/2016/1634 (2), διορίζοντας τον κ. Vincenzo TAGLIAFERRI ως αρχηγό αποστολής της EUBAM Libya από την 1η Σεπτεμβρίου 2016 έως τις 21 Αυγούστου 2017.
                  
               
                     (3)
                  
                  
                     Στις 17 Ιουλίου 2017, το Συμβούλιο εξέδωσε την απόφαση (ΚΕΠΠΑ) 2017/1342 (3), που παρατείνει τη θητεία της EUBAM Libya από τις 22 Αυγούστου 2017 έως τις 31 Δεκεμβρίου 2018.
                  
               
                     (4)
                  
                  
                     Στις 18 Ιουλίου 2017, η ΕΠΑ εξέδωσε την απόφαση (ΚΕΠΠΑ) 2017/1401 (4), που παρατείνει τη θητεία τού κ. Vincenzo TAGLIAFERRI ως αρχηγού αποστολής της EUBAM Libya από τις 22 Αυγούστου 2017 έως τις 21 Αυγούστου 2018.
                  
               
                     (5)
                  
                  
                     Στις 20 Μαρτίου 2018, η ΕΠΑ εξέδωσε την απόφαση (ΚΕΠΠΑ) 2018/558 (5), παρατείνοντας τη θητεία τού κ. Vincenzo TAGLIAFERRI ως αρχηγού αποστολής της EUBAM Libya από τις 22 Αυγούστου 2018 έως τις 31 Δεκεμβρίου 2018.
                  
               
                     (6)
                  
                  
                     Στις 17 Δεκεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/2009 (6), που παρατείνει την εντολή της EUBAM Libya από την 1η Ιανουαρίου 2019 έως τις 30 Ιουνίου 2020.
                  
               
                     (7)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε να παραταθεί η θητεία τού κ. Vincenzo TAGLIAFERRI ως αρχηγού αποστολής της EUBAM Libya από την 1η Ιανουαρίου 2019 έως τις 31 Δεκεμβρίου 2019,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία τού κ. Vincenzo TAGLIAFERRI ως αρχηγού αποστολής της EUBAM Libya παρατείνεται έως τις 31 Δεκεμβρίου 2019.
         
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της.
            Εφαρμόζεται από την 1η Ιανουαρίου 2019.
         
         
            Βρυξέλλες, 18 Δεκεμβρίου 2018.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 138 της 24.5.2013, σ. 15.
         
            (2)  Απόφαση (ΚΕΠΠΑ) 2016/1634 της Επιτροπής Πολιτικής και Ασφάλειας, της 30ής Αυγούστου 2016, σχετικά με τον διορισμό του αρχηγού αποστολής της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/1/2016) (ΕΕ L 243 της 10.9.2016, σ. 10).
         
            (3)  Απόφαση (ΚΕΠΠΑ) 2017/1342 του Συμβουλίου, της 17ης Ιουλίου 2017, για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 185 της 18.7.2017, σ. 60).
         
            (4)  Απόφαση (ΚΕΠΠΑ) 2017/1401 της Επιτροπής Πολιτικής και Ασφάλειας, της 18ης Ιουλίου 2017, για την παράταση της θητείας του αρχηγού της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/1/2017) (ΕΕ L 199 της 29.7.2017, σ. 13).
         
            (5)  Απόφαση (ΚΕΠΠΑ) 2018/558 της Επιτροπής Πολιτικής και Ασφάλειας, της 20ής Μαρτίου 2018, για την παράταση της θητείας του αρχηγού της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/1/2018 (ΕΕ L 93 της 11.4.2018, σ. 3).
         
            (6)  Απόφαση (ΚΕΠΠΑ) 2018/2009 του Συμβουλίου, της 17ης Δεκεμβρίου 2018, που τροποποιεί και παρατείνει την απόφαση 2013/233/ΚΕΠΠΑ περί της αποστολής της Ευρωπαϊκής Ένωσης στη Λιβύη (EUBAM Libya) (ΕΕ L 322 της 18.12.2018, σ. 25).